stanford-oval/wikipedia huggingface dataset:
Paavo Tolonen
Henkilöhistoria

Tolosen vanhemmat olivat seppä Janne Tolonen ja Riikka Alaluusua. Perheessä oli 18 lasta, joista Paavo Tolonen oli toiseksi nuorin. Hän meni naimisiin vuonna 1962 terveydenhoitaja Laimi Körkön kanssa, ja perheeseen syntyi yhdeksän lasta. Tolonen kävi Vapaan taidekoulun 1955–1956 ja Suomen Taideakatemian koulun 1957–1960, ja palasi sitten Pudasjärvelle kuvaamataidon opettajaksi. Opiskeluaikanaan Tolonen työskenteli Otavan kirjapainossa. Hän suoritti vielä maisemamaalauskurssin Suomenlinnassa 1957 ja henkilökuva- ja monumenttitaiteen kurssin Oulussa 1976. Tolonen asui ja toimi opettajana Pudasjärvellä kolmisenkymmentä vuotta, vuoteen 1974 asti. Pudasjärveltä hän muutti Haukiputaan Martinniemeen vuonna 1987.
Taiteellinen tuotanto

Tolonen debytoi taiteilijana Helsingissä vuonna 1961, hänen ensimmäinen yksityisnäyttelynsä oli Pudasjärvellä seuraavana vuonna. Tolonen kuvasi teoksissaan paljon maaseutua ja sen ihmisiä ja olosuhteita, mutta myös luontoa ja omia lapsiaankin. Hän oli myös suosittu muotokuvamaalari, joka maalasi yli sata muotokuvaa yhteiskunnallisista, kirkollisista ja kulttuurielämän henkilöistä. Ehkä huomattavimpia näistä ovat kolme maaherraa, neljä kenraalia, kaksi yliopiston rehtoria, piispa sekä useat yliopiston professorit. Lisäksi Tolonen teki useita veistoksia ja reliefejä. Tolosen teoksia on muun muassa Wäinö Aaltosen museossa, Oulun taidemuseossa ja Aineen taidemuseossa. Hän sai Valtion taidepalkinnon 1975 ja Kalevalan juhlavuoden mitalin 1985.
Paavo Tolosen taidesäätiö perustettiin vuonna 2011. Se järjestää näyttelytoimintaa.
Taiteellinen tuotanto > Tilaustyöt ja julkiset taideteokset

Sallikaa lasten tulla, maalattu reliefi, Maikkulan seurakuntakeskus, Oulu 1996
Elämän virta, maalattu reliefi, Oulun rauhanyhdistys 1995
Toinen tuleminen, alttariteos, Simon seurakuntasali 1995
Eteenpäin ja Ylöspäin, reliefi, ruostumaton teräs sekä Opinvirrat, maalattu reliefi, Oulun keskusammattikoulu 1994
Valon tie, puuveistos, Kempeleen kirkko 1992
Kasvun käyrät, teräsveistos, Pudasjärven Osuuspankki 1988
Peilin edessä, hautamuistomerkki, Oulu 1986
Ristin tie, alttaritaulu, Pudasjärven seurakuntatalo 1984
Seuratkaa minua, seinämaalaus, Kuusamon rauhanyhdistys 1983
Tulkaa minun tyköni,  alttaritaulu, Puolangan kirkko 1982
Elämän aakkoset, seinäreliefi, Oulunsalon ala-aste 1980
Uusi päivä, sankarivainajien muistomerkki, Pudasjärvi 1978
Pudasjärven sankarimuistomerkki Uusi päivä (1978).
Elämän aakkoset -reliefi, Oulu (1980).
Painin Suomen-mestaruuskilpailut 1914

Vuoden 1914 painin Suomen-mestaruuskilpailut järjestettiin Helsingissä ja Sortavalassa 7. - 8. maaliskuuta. Ne olivat järjestyksessään seitsemännet SVUL:n painimestaruuskilpailut. Kisojen ainoa laji oli kreikkalais-roomalainen paini, jossa painittiin ensimmäisen kerran viidessä painoluokassa.
Helsingissä painittiin kevytsarja (67,5 kg), kevyt keskisarja (75 kg) ja raskassarja (yli 82,5 kg). Ilmoittautuneita näihin oli yhteensä 22, mutta matolla kävi vain 14 painijaa, sarjoittain 5, 6 ja 3.
Kevyessä sarjassa Helsingin Atleettiklubin Volmar Vikström paini ratkaisemattoman kotkalaisen S. Ahlqvistin kanssa ja voitti tämän jälkeen joensuulaisen T. Tammisen ja Kotkan Riennon Adam Tantun ja ratkaisuottelussa Helsingin Jyryä edustaneen Theodor Ahlbergin.
Kevyessä keskisarjassa mestaruuden vei August Jokinen kolmella voitolla ja kahdella ratkaisemattomalla. Hopealle sijoittuneen Robert Oksan saldo oli kaksi voittoa ja kolme ratkaisematonta, samoin kuin pronssi mitalisti Arthur Lindforsin.
Raskaassa sarjassa Kalle Viljamaa otteli ratkaisemattomat molempien helsinkiläisten kanssa. Näiden keskinäisen väännön voitti Emil Backenius (Palasmaa) ajassa 26.55 ja vei näin ollen mestaruuden.
Höyhensarjan ja raskaan keskisarjan mestaruuskilpailut järjesti Sortavalan Ponnistus. Höyhensarjaan (60 kg) osallistui peräti kymmenen painijaa. Mestaruuden vei Kalle Leivonen voitettuaan 8 ottelua yhden päättyessä ratkaisemattomaan.
Raskaassa keskisarjassa painijoita oli kuusi. Vaasan Kiiston Uuno Pelander voitti mestaruuden voitettuaan kolme vastustajaa yhteisajassa 25.07 - Rajalan aika oli 30.37 ja Kummun 41.15. Kaikilla kärkikolmikossa oli tilillään kolme voittoa ja ratkaisemattomat keskinäisistä otteluista, jolloin sijoitukset määräytyivät voittojen nopeuden perusteella.
Mitalistit

| Painoluokka | Kultaa | Hopeaa | Pronssia |
| --- | --- | --- | --- |
| 60 kg | Kalle Leivonen | Pekka Pirskanen | Adolf Salonen |
| 67,5 kg | Volmar Vikström | Theodor Ahlberg | Adam Tanttu |
| 75 kg | August Jokinen | Robert Oksa | Arthur Lindfors |
| 82,5 kg | Uuno Pelander | August Rajala | Oskari Kumpu |
| yli 82,5 kg | Emil Backenius | Kalle Viljamaa | Jussi Salila   |
David Diamond

David Diamond (1987)
David Diamond (9. heinäkuuta 1915 – 13. kesäkuuta 2005) oli yhdysvaltalainen klassisen musiikin säveltäjä. Hän syntyi New Yorkissa ja opiskeli muun muassa Pariisissa Nadia Boulangerin johdolla. Säveltäjän esitetyimpiin teoksiin kuuluu Rounds (1944) jousiorkesterille. Hänen muita sävellyksiään ovat muun muassa yksitoista sinfoniaa.
Diamond kuoli sydänvikaan New Yorkissa kesäkuussa 2005.
Corpus Christi

| Corpus Christi |
| --- | --- |
 Corpus Christin keskustaa
 lippu

 Corpus Christi
 Koordinaatit: 27°44′34″N, 97°24′7″W 
Valtio:  Yhdysvallat
Osavaltio:  Texas
Hallinto:  
 – Pormestari:  Joe Adame
Pinta-ala:  
 – Kokonaispinta-ala:  1192,0 km²
 – Josta vettä:  791,5 km² 
Korkeus:  2 m
Väkiluku (2010):  305 215
 – Väestötiheys:  692,7 as./km²
 – Metropolialue:  428 185
Aikavyöhyke:  UTC-6
Suuntanumero(t):  361
 
 www.cctexas.com 
Infobox OKVirheellinen NIMI-arvo: 
Corpus Christi (lat. Kristuksen ruumis), yleiskielessä Corpus) on 305 215 asukkaan rannikkokaupunki Texasin osavaltiossa Yhdysvalloissa. Kaupunki on osavaltion kahdeksanneksi suurin. Corpus Christissä on kaupungin keskustan kattava langaton internetyhteys. Kaupungin lähellä sijaitsee Corpus Christin kansainvälinen lentoasema.
Aiheesta muualla

Matkaopas aiheesta Corpus Christi Wikivoyagessa (englanniksi)
Wikimedia Commonsissa on kuvia tai muita tiedostoja aiheesta .
Maisemaa Corpus Christistä
David Dinkins

| David Dinkins |
| --- | --- |
 David Dinkins helmikuussa 2007.
New Yorkin 106. pormestari
 1. tammikuuta 1990 – 31. joulukuuta 1993  
Edeltäjä:  Edward I. Koch
Seuraaja:  Rudolph W. Giuliani
Henkilötiedot
Syntynyt: 10. heinäkuuta 1927 Trenton, New Jersey, Yhdysvallat
Kuollut: 23. marraskuuta 2020 (93 vuotta) New York, New York, Yhdysvallat
Puoliso:  Joyce Dinkins (o.s. Burrows)
Tiedot
Puolue:  demokraatit
Uskonto:  episkopaalinen
David Norman Dinkins (10. heinäkuuta 1927 Trenton, New Jersey – 23. marraskuuta 2020 New York, New York) oli yhdysvaltalainen demokraattisen puolueen poliitikko. Hän toimi New Yorkin 106. pormestarina vuosina 1990–1993, ja on tähän mennessä kaupungin historian ainoa afroamerikkalainen pormestari.
Hän valmistui Howardin yliopistosta sekä Brooklynin lakikoulusta ja palveli toisessa maailmansodassa Yhdysvaltain merijalkaväessä.
Dinkins työskenteli lyhyesti asianajajana, ennen kuin hän siirtyi politiikkaan. Hänet valittiin vuonna 1966 New Yorkin osavaltion alahuoneeseen. Hän johti tämän jälkeen muun muassa vaalilautakuntaa ja toimi kaupunginsihteerinä. Manhattanin kaupunginosan johtajaksi hänet valittiin vuonna 1985.
Dinkins valittiin vuonna 1989 New Yorkin pormestariksi, kun hän voitti vaaleissa istuvan presidentin Edward I. Kochin. Rudy Giuliani puolestaan voitti Dinkinsin neljä vuotta myöhemmin New Yorkin historian pienimmällä erolla. Giulianin ja Dinkinsin ero oli 47 000 ääntä.
Dinkins on Columbian yliopiston professori ja tuki New Yorkin vuoden 2005 pormestarinvaalissa demokraattiehdokas Fernando Ferreriä. Hänellä on aviopuoliso Joyce Dinkins ja kaksi lasta.
Danis Zaripov

| Danis Zaripov |
| --- | --- |

Henkilötiedot
Syntynyt: 26. maaliskuuta 1981 (ikä 43) Tšeljabinsk, Venäjän SFNT, Neuvostoliitto
Kansalaisuus:   Venäjä
Jääkiekkoilija
Pelipaikka:  hyökkääjä
Maila:  vasen
Pituus:  184 cm
Paino:  89 kg
Pelinumero:  25
Pelaajaura
Pääsarjaura:  1999–
Aik. seurat:  Metšel Tšeljabinsk (RSL) Swift Current Broncos (WHL) Ak Bars Kazan (KHL) Metallurg Magnitogorsk (KHL)
| Mitalit> Maa:   Venäjä.Miesten jääkiekko.MM-kilpailut  | Mitalit> Maa:   Venäjä.Miesten jääkiekko.MM-kilpailut  | Mitalit> Maa:   Venäjä.Miesten jääkiekko.MM-kilpailut  | Maa:   Venäjä> Miesten jääkiekko. |
| --- | --- | --- | --- |
|  Kultaa | Kanada 2008 | jääkiekko |  |
|  Kultaa | Sveitsi 2009 | jääkiekko |  |
|  Kultaa | Minsk 2014 | jääkiekko |  |
|  Hopeaa | Tšekki 2015 | jääkiekko |  |
|  Pronssia | Venäjä 2007 | jääkiekko |  |
Danis Zinnurovitš Zaripov (ven. Данис Зиннурович Зарипов, s. 26. maaliskuuta 1981 Tšeljabinsk, Venäjän SFNT, Neuvostoliitto) on venäläinen uransa lopettanut jääkiekkoilija, pelipaikaltaan hyökkääjä. Zaripov on voittanut KHL:n mestaruuden vuosina 2009, 2010, 2014, 2016 ja 2018. Zaripov palkittiin KHL-kauden 2008–2009 arvokkaimpana pelaajana. Hän on ollut voittamassa myös kolmea jääkiekon maailmanmestaruutta Venäjän maajoukkueessa vuosina 2008, 2009 ja 2014.
Zaripov antoi tammikuussa 2017 positiivisen dopingnäytteen ja sai kahden vuoden kilpailukiellon. Urheilun kansainvälinen vetoomustuomioistuin lyhensi kilpailukiellon puoleen vuoteen.
Saavutukset

Maailmanmestaruus: 2008, 2009, 2014
MM-hopea: 2015
MM-pronssi: 2007
Gagarin Cup: 2009, 2010, 2014, 2016, 2018
KHL:n arvokkain pelaaja: 2009
KHL:n tähdistökentällisessä: 2009, 2014
Continental Cup -mestaruus: 2008
Venäjän superliigan mestaruus: 2006
Pallonen (saari)

Pallonen
Pallonen mereltä
| --- | --- |
Sijainti:  65°15′13.2″N, 024°51′41.8″E, Ii Pohjois-Pohjanmaa Suomi
Saariryhmä:  Pallonen 
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Pallonen on saari Perämerellä Haukiputaan ja Iin kuntien edustalla noin 20 kilometrin etäisyydellä mantereesta. Saari kuuluu Pallosen saariryhmään, ja se sijaitsee Nimettömänmatala-nimisen matalikon luoteiskulmassa. Matalikon muita saaria ovat Astekari ja Santapankki. Saaret kuuluvat Perämeren saaret -Natura-alueeseen.
Pallonen on noin kahden metrin korkuinen puuton kivikkoluoto, ja siellä sijaitsee vanha kalamaja. Rannat ovat kivikkoniittyä, joilla kasvaa harvinainen luotosorsimo. Kiiltopajua ja pietaryrttiä kasvaa saaren laella.
Linnusto on runsas, ja saarella on runsas tiirakanta. Pesiviin lajeihin kuuluvat kala- ja lapintiira sekä pikkutiira. Saarella pesivät myös alueellisesti uhanalaiset pilkkasiipi ja tylli.
Pallosen kalastajamökki
Cristian Ledesma

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Cristian Daniel Ledesma
Syntymäaika: 24. syyskuuta 1982 (ikä 42)
Syntymäpaikka: Buenos Aires,  Argentiina
Pelipaikka: keskikenttä
Junioriseurat
1997–2001:  Boca Juniors
Seurat
| Vuodet | Seura | O | (M) |
| 2001–2006 |  Lecce | 126 | (4) |
| 2006–2015 |  Lazio | 282 | (13) |
| 2015 |  Santos |  |  |
| 2016–2017 |  Panathinaikos |  |  |
| 2017 |  Ternana |  |  |
| 2017–2018 |  Lugano |  |  |
| 2018 |  Pro Piacenza |  |  |
Maajoukkue
| 2010 |  Italia | 1 | (0) |
 Seurajoukkueuran tilastot kattavat vain kansalliset sarjat.
Cristian Daniel Ledesma (s. 24. syyskuuta 1982) on Argentiinassa syntynyt jalkapalloilija, joka edusti seurajoukkuetasolla pitkään italialaista Laziota ja pelasi myös Italian maajoukkueessa. Ledesma on pelipaikaltaan keskikenttäpelaaja.
Darren Turcotte

| Darren Turcotte> Henkilötiedot |
| --- | --- |
Syntynyt: 2. maaliskuuta 1968 (ikä 56) Boston, Massachusetts
Kansalaisuus:   Yhdysvallat
Jääkiekkoilija
Pelipaikka:  keskushyökkääjä
Maila:  vasen
Pelaajaura
Pääsarjaura:  1988–2000
Seurat:  Denver Rangers (IHL) New York Rangers (NHL) Hartford Whalers (NHL) Winnipeg Jets (NHL) San Jose Sharks (NHL) St. Louis Blues (NHL) Nashville Predators (NHL)
NHL-varaus:  114. varaus, 1986 New York Rangers
Darren Turcotte (s. 2. maaliskuuta 1968 Boston, Massachusetts) on yhdysvaltalainen entinen ammattilaisjääkiekkoilija, pelipaikaltaan keskushyökkääjä.
Pelaajaura

Turcotte pelasi ennen ammattilaisuraansa neljä kautta juniorisarja OHL:n North Bay Centennialsissa. New York Rangers varasi hänet vuorolla 114 NHL:n varaustilaisuuden 1986 kuudennella kierroksella, ja hän aloitti ammattilaisuransa kaksi vuotta myöhemmin. Turcotte pelasi kaudella 1988–1989 20 ottelua NHL:n runkosarjassa sekä yhden pudotuspeleissä, mutta suurin osa kaudesta meni vielä farmijoukkue Denver Rangersissä IHL:ssä. Kaudesta 1989–1990 alkaen hän pelasi vakituisesti NHL:ssä.
Turcotte teki New York Rangersiä edustaessaan ja koko NHL-urallaan parhaimmillaan 67 tehopistettä yhden runkosarjakauden aikana, 26 maalia ja 41 syöttöpistettä 74:ssä ottelussa kaudella 1990–1991. Hän oli tuolla kaudella joukkueensa neljänneksi paras pistemies Brian Leetchin, Bernie Nichollsin ja Mike Gartnerin jälkeen sekä kolmanneksi paras maalintekijä Gartnerin ja John Ogrodnickin jälkeen. Hänet myös valittiin tuon kauden aikana ainoan kerran urallaan NHL:n tähdistöotteluun. Marraskuussa 1993 Turcotte siirtyi Rangersistä Hartford Whalersiin pelaajakaupassa, jossa Whalers sai hänen lisäkseen puolustaja James Patrickin, ja jossa Rangersiin siirtyivät hyökkääjät Nick Kypreos ja Steve Larmer, puolustaja Barry Richter sekä kuudennen kierroksen varausvuoro NHL:n varaustilaisuudessa 1994.
Turcotte edusti Hartford Whalersiä lokakuuhun 1995 asti, jolloin siirtyi juuri ennen kauden 1995–1996 alkua Winnipeg Jetsiin vaihdossa Nelson Emersoniin. Maaliskuussa 1996, kesken saman kauden, hän siirtyi San Jose Sharksiin yhdessä varaustilaisuuden 1996 toisen kierroksen varausvuoron kanssa vaihdossa Craig Janneyyn. Turcotte pelasi uransa loppuvuosina myös St. Louis Bluesissa, jonne siirtyi ennen kauden 1997–1998 alkua vaihdossa Stéphane Matteauun, ja Nashville Predatorsissa, jonne siirtyi ennen kauden 1998–1999 alkua. Hän oli sivussa suurimman osan kaudesta 1999–2000 polvivamman vuoksi ja ilmoitti pelaajauransa päättymisestä vuonna 2000.
Turcotte pelasi 12 kautta kestäneellä NHL-urallaan 635 runkosarja- ja 35 pudotuspeliottelua. Tehopisteitä hän teki runkosarjassa 411, 195 maalia ja 216 syöttöpistettä, ja pudotuspeleissä 14, kuusi maalia ja kahdeksan syöttöpistettä.
Turcotte edusti Yhdysvaltain jääkiekkomaajoukkuetta yksissä aikuisten arvokilpailuissa, maailmanmestaruuskilpailuissa vuonna 1993.  Hän pelasi myös vuosien 1987 ja 1988 alle 20-vuotiaiden maailmanmestaruuskilpailuissa.
Pelaajauran jälkeen

Pelaajauransa jälkeen Turcotte on toiminut muun muassa Abitibi Eskimosin ja North Bay Skyhawksin päävalmentajana juniorisarja NOJHL:ssä. Hän on valmentanut myös Yhdysvaltain rullakiekkomaajoukkuetta.
Oktaavi

Esimerkki (puhtaasta) oktaavi-intervallista: c1–c2.
Oktaavi on sävelkorkeuden intervalli, joka vastaa taajuuden kaksinkertaistumista. Esimerkiksi 1 000:n ja 2 000 hertsin korkuisten äänten välinen intervalli on oktaavin suuruinen, koska 2 × 1 000 Hz = 2 000 Hz. Vastaavasti 2 000:n ja 4 000 hertsin korkuisten äänten välinen intervalli on myös yksi oktaavi, koska 2 × 2 000 Hz = 4 000 Hz.
Tasavireisessä virityksessä oktaavi jaetaan kahteentoistaselvennä puolisävelaskeleeseen siten, että peräkkäisten sävelten taajuussuhde on vakio. Viritys aloitetaan usein keski-a-sävelestä, jonka taajuudeksi asetetaan 440 Hzselvennä.
Musiikissa oktaavin päässä toisistaan olevat sävelkorkeudet aistitaan tietyllä tavalla samana. Esimerkiksi naisen ja miehen laulaessa yhtä aikaa samaa melodiaa on sävelkorkeuksien ero yleensä oktaavi, ellei miesääni laula ylempää (esimerkiksi falsetissa). Oktaavin päässä toisistaan olevilla sävelillä onkin tästä syystä sama nimi, ja samannimiset sävelet erotetaan toisistaan erilaisilla indekseillä, esimerkiksi C, c, c1, c2 jne.
Pasieka

Pasieka on ainakin seuraavien alueiden nimi Puolassa:
Pasieka, saari Oderjoessa Opolen kaupungissa
Pasieka, kylä Izbica Kujawskan kunnassa, Włocławekin piirikunnassa, Kujavia-Pommerin voivodikunnassa
Pasieka, kylä Modliborzycen kunnassa, Janówin piirikunnassa, Lublinin voivodikunnassa
Pasieka, kylä Kraśnikin kunnassa, Kraśnikin piirikunnassa, Lublinin voivodikunnassa
Pasieka, kylä Miastkon kunnassa, Bytówin piirikunnassa, Pommerin voivodikunnassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pasieka”, voi hakea sivunnimihaulla, laajalla sivunnimihaulla tai tekstihaulla.
Oktaavi (täsmennyssivu)

Oktaavi (latinan kielen sanasta octavus ’kahdeksas’) voi tarkoittaa seuraavia asioita:
oktaavi, musiikki-intervalli
oktaavi, miekkailutermi
oktaavi, kirkollisen juhlapyhän viikkoa myöhemmin vietettävä jälkijuhla, esim. joulun oktaavi uudenvuodenpäivänä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Oktaavi”, voi hakea sivunnimihaulla, laajalla sivunnimihaulla tai tekstihaulla.
Paahde (elokuva)

| Paahde> Holes |
| --- | --- |
 DVD-julkaisun kansikuva.
Ohjaaja:  Andrew Davis
Käsikirjoittaja:  Louis Sachar
Tuottaja:  Andrew Davis Lowell D. Blak Teresa Tucker-Davies
Säveltäjä:  Joel McNeely
Kuvaaja:  Stephen St. John
Leikkaaja:  Thomas J. Nordberg
Tuotantosuunnittelija:  Maher Ahmad
Pukusuunnittelija:  Aggie Guerard Rodgers
Pääosat:  Shia LaBeouf Jon Voight Sigourney Weaver Tim Blake Nelson Patricia Arquette
Valmistustiedot
Valmistusmaa:  Yhdysvallat
Tuotantoyhtiö:  Walden Media Walt Disney Pictures
Levittäjä:  Walt Disney Studios Motion Pictures Netflix Disney+
Ensi-ilta:   11. huhtikuuta 2003
Kesto:  117 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Paahde (engl. Holes) on Andrew Davisin ohjaama perhe-elokuva vuodelta 2003. Se perustuu kirjailija Louis Sacharin vuonna 1998 kirjoittamaan nuortenromaaniin. Elokuvan levittäjänä toimii Walt Disney Pictures. Elokuva on julkaistu Suomessa sekä dvd:llä että videolla.
Aiheesta muualla

Disney's Holes – Now On DVD. Walt Disney Studios Home Entertainment. Arkistoitu 13.2.2010. Viitattu 1.2.2010. (englanniksi)
Decker

Decker on muun muassa seuraavien henkilöiden sukunimi:
Alonzo G. Decker (1854–1956), toinen Black & Decker -yhtiön perustajista
Brianna Decker (s. 1991), yhdysvaltalainen jääkiekkoilija
Franz-Paul Decker (1923–2014), saksalais-kanadalainen kapellimestari
Jorel Decker, J-Dog (s. 1984), yhdysvaltalainen artisti ja lauluntekijä
Mary Decker (s. 1958), yhdysvaltalainen kestävyys- ja keskimatkojen juoksija
Theodor Decker (1838–1899), suomalainen arkkitehti
David Dobrik

| David Dobrik |
| --- | --- |
 David Dobrik vuonna 2019.
Henkilötiedot
Syntynyt: 23. heinäkuuta 1996 (ikä 28) Košice, Slovakia
Kansalaisuus:   slovakialainen
Ammatti:  vloggaaja, näyttelijä
Aiheesta muualla
Kotisivu
David Julian Dobrik (s. 23. heinäkuuta 1996) on slovakialainen Internet-videoiden tekijä ja näyttelijä. Hän tuli tunnetuksi Vine-videopalvelussa. Myöhemmin hän aloitti tekemään vlogeja kanavalleen YouTubessa. Vuoden 2020 lokakuuhun mennessä kanavalle on kertynyt yli 18 miljoonaa seuraajaa.
Ura

Dobrik on ääninäytellyt elokuvassa Angry Birds -elokuva 2. Vuonna 2019 Dobrik halusi olla ystävänsä isäpuoli, joten hän meni kuukaudeksi avioliittoon ystävänsä äidin Lorraine Nashin kanssa. Dobrikin videoilla on vieraillut monia julkisuuden henkilöitä esim. Justin Bieber, Kylie Jenner ja David Blaine.
David Dobrik on myös nähty vuonna 2019-2020 Americas Most Musical Family -ohjelmassa tuomaristossa, sekä myös Discovery -kanavan julkaisemassa Dodgeball Thunderdome -ohjelman juontajana ja keulakuvana.
Lokakuussa 2020 Dobrik julkaisi oman hajuvesi -tuotteensa, nimeltään "David's perfume". Hän julkaisi kaksi eri hajua, “David’s Perfume #01” ja “David’s Perfume #02”.
Paranalin observatorio

| Paranalin observatorio |
| --- | --- |

Järjestö:  Euroopan eteläinen observatorio
Sijainti:  Cerro Paranal (en), Antofagasta Province (en) (käännä suomeksi), Chile
Koordinaatit:  24°37′38″S 70°24′15″W﻿ / ﻿24.627222222222°S 70.404166666667°W﻿ / -24.627222222222; -70.404166666667
Korkeus merenpinnasta:  2 635  m
Tyyppi:  tähtitorni (en)
Teleskoopit:  VLT Survey Telescope (en) (käännä suomeksi), VISTA (en) (käännä suomeksi), Very Large Telescope, Search for habitable Planets EClipsing ULtra-cOOl Stars (en) (käännä suomeksi), Next-Generation Transit Survey (en) ja Cherenkov Telescope Array (en)
IAU-tunnus:  309
Avattu:  1. huhtikuuta 1999
Kotisivu:  www.eso.org/public/teles-instr/paranal-observatory
VLT:n teleskooppien suojarakennukset
Paranalin observatorio on Euroopan eteläisen observatorion (ESO) observatorioalue Atacaman autiomaassa pohjois-Chilessä, noin 120 kilometriä Antofagastan kaupungista etelään. Observatorio perustettiin kunnianhimoisen Very Large Telescope (VLT) -projektin kaukoputkien sijaintipaikaksi ja sitä voidaan hyvällä syyllä pitää yhtenä maailman tärkeimmistä tähtitieteellisistä observatorioista. Observatorion rakentaminen aloitettiin Cerro Paranalille 2 635 metrin korkeuteen merenpinnasta 1980-luvulla. Ensimmäinen VLT:n teleskoopeista otettiin käyttöön huhtikuussa 1999 ja alueen rakentaminen oli vielä vuonna 2007 osittain kesken.
Teleskoopit ja instrumentit

Paranalin lippulaivan muodostavat VLT:n neljä 8,2-metristä teleskooppia Antu, Kueyen, Melipal ja Yepun sekä näiden 1,8-metriset aputeleskoopit. VLT:n teleskoopit voidaan kytkeä yhteen optiseksi interferometriksi, mikä tekee niistä maailman suurimman yksittäisen tähtitieteellisen havaintolaitteen.
Antu (UT-1)
FORS 2 – spektrometri ja kamera näkyvän valon alueen havaintoihin
CRIRES – erittäin suuren resoluution echelle-spektrometri
ISAAC – infrapuna-alueen kamera ja spektrometri
Kueyen (UT-2)
FORS 1 – spektrometri ja kamera näkyvän valon alueen havaintoihin
FLAMES – monielementtispektrometri
UVES – erittäin suuren resoluution spektrometri UV-alueelle
Melipal (UT-3)
VISIR – infrapuna-alueen kamera ja spektrometri
VIMOS – spektrometri useiden kohteiden samanaikaiseen mittaamiseen
Yepun (UT-4)
SINFONI – infrapunaspektrometri
HAWK-1– lähi-infrapuna-alueen kamera (käyttöön 2008)
NACO – suuren tarkkuuden kamera visuaalihavaintoihin
VLT-interferometri
MIDI – keski-infrapuna-alueen interferometri
AMBER – lähi-infrapuna-alueen interferometri
PRIMA – kamera
VLT Survey -teleskooppi
OmegaCAM – kamera
VISTA -teleskooppi (käyttöön 2007)
IR camera – lähi-infrapuna-alueen kamera
Lisäksi käytössä on MASCOT-kamera, joka ottaa kuvan koko taivaasta kahdeksan minuutin välein.
Aiheesta muualla

Wikimedia Commonsissa on kuvia tai muita tiedostoja aiheesta .
Paranalin observatorion kotisivu (englanniksi)
Paranalin instrumentaatio (englanniksi)
Painin maailmanmestaruuskilpailut 1907

Vuoden 1907 painin maailmanmestaruuskilpailut järjestettiin Frankfurtissa. Ne olivat järjestyksessään kolmannet viralliset maailmanmestaruuskilpailut. Kisojen ainoa laji oli kreikkalais-roomalainen paini, jossa painittiin kolmessa painoluokassa. Kaksi mitalia meni Tanskaan ja loput jäivät isäntämaahan Saksaan.
Mitalistit

| Painoluokka | Kultaa | Hopeaa | Pronssia |
| --- | --- | --- | --- |
| 75 kg |  Christoph Übler |  Uwe Volkert |  Julius Fleischmann |
| 85 kg |  Harald Christensen |  Johann Winker |  Hugo Edingshaus |
| yli 85 kg |  Hans Heinrigh Egeberg |  Heinrich Rondi |  Gustav Sperling  |
Tilastot maittain

| Maa | Kultaa | Hopeaa | Pronssia | 4>  sijoja | 5>  sijoja | 6>  sijoja |
| --- | --- | --- | --- | --- | --- | --- |
|  Saksa | 1 | 3 | 3 | 2 | 2 | - |
|  Tanska | 2 | - | - | 1 | 1 | - |
David Diop

| David Diop |
| --- | --- |
 David Diop
Henkilötiedot
Syntynyt: 1927 Bordeaux, Ranska
Kuollut: 1960 (32–33 vuotta) Senegal
Kansalaisuus:  ranska
Ammatti:  kirjailija
Kirjailija
Pääteokset:  Coups de pilon
Aiheesta muualla
Löydä lisää kirjailijoitaKirjallisuuden teemasivulta
David Diop (1927 Bordeaux, Ranska – 1960 Senegal) oli senegalilainen runoilija ja jyrkän linjan négritude-kirjailija.
Diop oli Ranskan Länsi-Afrikan (nyk. Senegal) lahjakkaimpia kirjailijoita. Hänen ainoa kokoelmansa Coups de pilon ilmestyi 1956. Runoissaan hän ilmaisee vastalauseensa eurooppalaisia kulttuuriarvoja kohtaan. Hän kuoli Senegalin rannikolla lähellä Dakaria tapahtuneessa lento-onnettomuudessa.